cyanic-selkie/wikianc huggingface dataset:
Εισαγωγή στους ιούς
Αντίσταση των φυτών
Τα φυτά έχουν αναπτύξει ειδικούς και  αποτελεσματικούς  μηχανισμούς άμυνας κατά των ιών. Ένας από τους πιο αποτελεσματικούς  είναι η παρουσία των λεγόμενων γονιδίων αντίστασης (R). Κάθε γονίδιο προσδίδει αντίσταση R σε ένα συγκεκριμένο ιό προκαλώντας εντοπισμένες περιοχές που θα υποστούν κυτταρικό θάνατο γύρω από το μολυσμένο κύτταρο, το οποίο μπορεί συχνά να παρατηρηθεί με γυμνό μάτι ως μεγάλες κηλίδες. Αυτό εμποδίζει τη μόλυνση από τη διάδοση. Η παρεμβολή του  RNA αποτελεί επίσης μια αποτελεσματική άμυνα στα φυτά. Όταν έχουν μολυνθεί, τα φυτά παράγουν συχνά φυσικά απολυμαντικά τα οποία σκοτώνουν ιούς, όπως σαλικυλικό οξύ, το νιτρικό οξείδιο και αντιδραστικά μόρια οξυγόνου.
Αντιιικά φάρμακα
Τα τελευταία 20 χρόνια, η ανάπτυξη των αντιικών φαρμάκων έχει αυξηθεί ραγδαία, οδηγούμενη κυρίως από την πανδημία του AIDS. Τα αντιικά φάρμακα είναι συχνά ανάλογα νουκλεοσιδίων, μόρια πολύ παρόμοια, αλλά όχι πανομοιότυπα με τα δομικά στοιχεία του DNA. Όταν ξεκινάει η αντιγραφή του ιικού DNA, ενσωματώνονται κάποια από αυτά τα ψεύτικα δομικά στοιχεία. Μόλις συμβεί αυτό, η αντιγραφή σταματάει πρόωρα-τα ψεύτικα δομικά στοιχεία δεν έχουν τα βασικά χαρακτηριστικά που επιτρέπουν την περαιτέρω προσθήκη δομικών στοιχείων. Έτσι, η παραγωγή του DNA αναστέλλεται και ο ιός δεν μπορεί πλέον να αναπαραχθεί. Παραδείγματα νουκλεοσιδικών αναλόγων είναι η ακυκλοβίρη (aciclovir) για μολύνσεις από τον ιό του έρπητα και η λαμιβουδίνη (lamivudine) για μολύνσεις από τον HIV και τον ιό της ηπατίτιδας Β. Η ακυκλοβίρη είναι ένα από τα παλαιότερα και πιο συχνά συνταγογραφούμενα αντιικά φάρμακα.
Άλλα αντιικά φάρμακα στοχεύουν σε διαφορετικά στάδια του κύκλου ζωής του ιού. Ο HIV εξαρτάται από ένα ένζυμο που λέγεται πρωτεάση του HIV-1 για να γίνει μολυσματικός ο ιός. Υπάρχει μια σειρά φαρμάκων που λέγονται αναστολείς της πρωτεάσης, οι οποίοι προσδένονται σε αυτό το ένζυμο και σταματούν τη λειτουργία του.
Η ηπατίτιδα C προκαλείται από έναν RNA ιό. Στο 80% των ανθρώπων που μολύνονται, η νόσος γίνεται χρόνια, και παραμένουν μολυσματικοί για την υπόλοιπη ζωή τους εκτός εάν αντιμετωπιστεί. Υπάρχει μια αποτελεσματική θεραπεία που χρησιμοποιεί ως φάρμακο το νουκλεοσιδικό ανάλογο ριμπαβιρίνη(ribavirin)συνδυαζόμενο με ιντερφερόνη. Αναπτύσσονται θεραπείες με παρόμοια στρατηγική και για τους χρόνιους φορείς του ιού της ηπατίτιδας χρησιμοποιώντας λαμιβουδίνη (lamivudine) και άλλα αντιικά φάρμακα. Και στις δυο ασθένειες, τα φάρμακα σταματούν την αναπαραγωγή του ιού και η ιντερφερόνη σκοτώνει τα εναπομείναντα μολυσμένα κύτταρα.
Μολύνσεις από HIV συνήθως αντιμετωπίζονται με ένα συνδυασμό αντιικών φαρμάκων, καθένα από τα οποία στοχεύει σε διαφορετικό στάδιο του κύκλου ζωής του ιού. Υπάρχουν φάρμακα που προλαμβάνουν την προσκόλληση του ιού στα κύτταρα, άλλα που είναι ανάλογα νουκλεοσιδίων και κάποια που δηλητηριάζουν τα ένζυμα που χρειάζεται ο ιός για να αναπαραχθεί. Η επιτυχία αυτών των φαρμάκων είναι η απόδειξη της σημασίας να γνωρίζουμε πως αναπαράγονται οι ιοί.
Ρόλος στην οικολογία
Οι ιοί είναι η πιο άφθονη βιολογική οντότητα στα υδάτινα περιβάλλοντα -υπάρχει ένα εκατομμύριο από αυτούς σε ένα κουταλάκι θαλάσσιο νερό - και είναι ουσιώδεις στη ρύθμιση των οικοσυστημάτων του αλμυρού και του γλυκού νερού. Οι περισσότεροι από αυτούς τους ιούς είναι βακτηριοφάγοι, που είναι ακίνδυνοι στα φυτά και στα ζώα. Προσβάλλουν και καταστρέφουν τα βακτήρια στις υδάτινες μικροβιακές κοινωνίες και αυτός είναι ο πιο σημαντικός μηχανισμός ανακύκλωσης άνθρακα στο θαλάσσιο περιβάλλον. Η απελευθέρωση οργανικών μορίων από τα βακτηριακά κύτταρα μέσω των ιών διεγείρει την εκ νέου ανάπτυξη βακτηρίων και φυκών.
Οι μικροοργανισμοί αποτελούν πάνω από το 90% της βιομάζας στη θάλασσα. Εκτιμάται ότι οι ιοί σκοτώνουν περίπου το 20% αυτής της βιομάζας κάθε μέρα και ότι μάλιστα υπάρχουν στους ωκεανούς δεκαπέντε φορές περισσότεροι ιοί από ό,τι βακτήρια και πρώτιστα (archaea). Οι ιοί είναι κυρίως υπεύθυνοι για την ταχεία καταστροφή επιβλαβών φυκιών που συχνά σκοτώνουν τη θαλάσσια ζωή. Ο αριθμός των ιών στους ωκεανούς μειώνεται περισσότερο κοντά στις ακτές και βαθύτερα στο νερό, γιατί εκεί υπάρχουν λιγότεροι οργανισμοί ξενιστές.
Οι επιπτώσεις τους είναι μακροπρόθεσμες. αυξάνοντας τον όγκο της αναπνοής στους ωκεανούς, οι ιοί είναι έμμεσα υπεύθυνοι για τη μείωση της ποσότητας του διοξειδίου του άνθρακα στην ατμόσφαιρα κατά περίπου τρεις γιγατόνους άνθρακα το χρόνο.
Τα θαλάσσια θηλαστικά είναι επίσης επιρρεπή σε λοιμώξεις από ιούς. Το 1988 και το 2002 χιλιάδες φώκιες σκοτώθηκαν στην Ευρώπη από τον ιό phocine distemper. Πολλοί άλλοι ιοί, συμπεριλαμβανομένων των ιών calici, των ερπητοϊών, των αδενοϊών και των ιών parvo, κυκλοφορούν ανάμεσα στους πληθυσμούς των θαλάσσιων θηλαστικών.
Αιτιοκρατία
Η αμφισβήτηση
Ο Ντέιβιντ Χιουμ αμφισβήτησε την αρχή της αιτιότητας. Σύμφωνα με τον Χιουμ, καμία αντίφαση δεν υπάρχει εάν ισχυριστεί κανείς για μια αιτία ότι δεν συνεπάγεται το αποτέλεσμα που της αποδίδεται. Ούτε εμπειρικά είναι δυνατόν ποτέ να παρατηρήσουμε τον αιτιώδη δεσμό, την αναγκαία σχέση μεταξύ αιτίας και του αποτελέσματος. Απλώς, ό,τι στην πραγματικότητα παρατηρούμε σε μια αιτιώδη σχέση είναι το ένα γεγονός να διαδέχεται κάποιο άλλο γεγονός και τίποτε άλλο πέραν της χρονικής αυτής διαδοχής τους -«μετά τούτο, άρα εξαιτίας τούτου».
Στα νεότερα χρόνια οι εκπρόσωποι της θεωρίας της ευκαιριοκρατίας αμφισβήτησαν την άμεση σχέση μεταξύ αιτίας και αποτελέσματος, και ότι δυο γεγονότα μπορούν να συνδέονται χάρη στη διαμεσολάβηση του Θεού αφού καθώς δημιούργησε τον κόσμο φρόντισε να διαδέχονται το ένα το άλλο χωρίς να υφίσταται μεταξύ τους καμιά ουσιώδης σχέση.
Κβαντομηχανική
Μεγάλο μέρος της σύγχρονης αμφισβήτησης ή απλά συζήτησης γύρω από τον ντετερμινισμό παρουσιάζεται με επίκεντρο τα σύγχρονα πορίσματα της κβαντομηχανικής. Συγκεκριμένα, σε ατομικό επίπεδο, τα στοιχεία που περιγράφουν τις κινήσεις σωματιδίων μπορούν μόνο να υπολογιστούν πιθανολογικά (είναι για παράδειγμα δυνατό να προβλέψουμε τη θέση ενός σωματιδίου αλλά όχι και την ταχύτητά του ταυτόχρονα). Αυτό σημαίνει πως το σύμπαν δεν μπορεί να προβλεφθεί απόλυτα (ακόμα και αν ήταν δυνατό να έχουμε όλα τα στοιχεία του παρελθόντος και την ικανότητα να τα αναλύσουμε ακριβώς). Αυτό το πόρισμα δεν αναφέρεται απλά στην ανικανότητα του ανθρώπου να παρατηρήσει συγκεκριμένα φαινόμενα αλλά σε συγκεκριμένη ιδιότητα της Φύσης εκφρασμένη από την Αρχή της απροσδιοριστίας, η οποία έχει παρατηρηθεί πειραματικά. Ο λόγος που δεν βλέπουμε αυτή την αβεβαιότητα στην καθημερινότητα είναι ότι εμφανίζεται σε πολύ μικρή κλίμακα και γίνεται κυρίως εμφανής στον μικρόκοσμο. Άρα το «σκληρό» ντετερμινιστικό μοντέλο δεν εφαρμόζεται παρά μόνο εάν θεωρήσουμε την πιθανολογική αβεβαιότητα μέρος της ντετερμινιστικής εικόνας για το σύμπαν. Σε αυτή την περίπτωση όμως, η ιδέα πως το σύμπαν δρα «όπως θα δρούσε ούτως ή άλλως» δεν ισχύει. Στην υποθετική περίπτωση που η ιστορία -ή μέρος της ιστορίας- θα επαναλαμβανόταν, η κβαντική αβεβαιότητα θα δημιουργούσε μια διαφορετική εκδοχή της ιστορίας.
Μοντέλα που προσπαθούν να ικανοποιήσουν την ντετερμινιστική εικόνα μιλάνε συχνά για μια κρυμμένη μεταβλητή η οποία θεωρητικά θα δώσει στην κβαντική μηχανική αυτό που της λείπει και θα την ξανακάνει ντετερμινιστική. Πολλά μοντέλα έχουν προταθεί αλλά συνήθως αποδεικνύονται ανεφάρμοστα πειραματικά. Ανάμεσά τους και εκείνα που προτείνουν πως οι κβαντικές κυματοσυναρτήσεις (που αναπαριστούν όλα τα στοιχεία που αποτελούν ένα σύστημα υπό παρατήρηση) εκφράζουν τον ντετερμινισμό, μιας και εμπεριέχουν την πληροφορία που αφορά πιθανότητες που σχετίζονται με το σύστημα. Η ιδέα όμως αυτή δεν είναι εύκολο να χαρακτηριστεί απόλυτα ντετερμινιστική ή τουλάχιστον «σκληρά» ντετερμινιστική: στην χαρακτηριστική περίπτωση της κυματοσυνάρτησης που εκφράζει όλη την Ύπαρξη, η «μεγάλη συνάρτηση» θα περιέχει και την πιθανότητα για εναλλακτικά σύμπαντα μετά το big bang αλλά και την πιθανότητα η Γη ή ο Γαλαξίας να μην υπήρχαν καν.
Επιστήμονες που αμφισβήτησαν την πιθανολογική εικόνα για το σύμπαν προσπαθώντας να κρατήσουν τη μέχρι τότε ντετερμινιστική (και αναζήτησαν την «κρυμμένη μεταβλητή») ήταν πολλοί. Ανάμεσά τους και ο Αϊνστάιν ο οποίος αφιέρωσε μεγάλο μέρος του τέλους της ζωής του προσπαθώντας να βρει τη σύνδεση μεταξύ θεωρίας της σχετικότητας και κβαντομηχανικής προς ικανοποίηση του ντετερμινιστικού μοντέλου. Μάλιστα είπε «[..]ο Θεός δεν παίζει ζάρια.».
Σύγχρονη αντίληψη
Ο όρος Ντετερμινισμός (Determinism) όπως έχει διαμορφωθεί στη σύγχρονη αντίληψη, στην Ελληνική γλώσσα αποδίδεται σήμερα με τους όρους Ετεραρχία ή Ετεροκαθορισμός και τούτο διότι ο όρος Ντετερμινισμός όπως καθιερώθηκε σήμερα διεθνώς, υποδηλώνει κατά βάση ένα θεωρητικό σύστημα που πρεσβεύει πως όλα τα αντικείμενα και όλα τα συμβάντα ενός ορισμένου κάθε φορά είδους (που εμπίπτουν βεβαίως στο ενδιαφέρον ενός επιστημονικού κλάδου) είναι εκ των προτέρων καθορισμένα (determined) είτε λόγω κάποιων νόμων (laws) είτε κάποιων δυνάμεων (forces) που τα υποχρεώνουν να παραμένουν ως έχουν.
Όμως έτσι η εξειδίκευση του διεθνούς αυτού όρου μπορεί να προσδιορίζει είτε την τάξη των πραγμάτων (αιτιών) (class of things), που είναι αυτά καθορισμένα, είτε τον τύπο του πράγματος (αιτίας) (type of things), που επιφέρει τον καθορισμό, είτε και τα δύο μαζί. Έτσι ο "Οικονομικός ντετερμινισμός" τείνει να σημαίνει ότι οικονομικοί παράγοντες είναι εκείνοι που καθορίζουν όλους τους άλλους, ο "Ιστορικός ντετερμινισμός" ότι τα ιστορικά συμβάντα είναι καθορισμένα, και ο "Κοινωνιολογικός ντετερμινισμός" να ισχυρίζεται ότι τα κοινωνικά γεγονότα είναι και αυτά καθορισμένα από κοινωνικούς παράγοντες (social factors).
Παρά ταύτα είναι γεγονός πως μόνο επανερχόμενοι στην αρχαία ελληνική σκέψη του χαρακτήρα της αιτιοκρατίας μπορεί ο σημερινός χαρακτηρισμός "Ντετερμινισμός" να διαπεράσει την υποδιαίρεση κατά κλάδο ή θέμα και να μπορέσει κανείς να περιγράψει τον "αιτιώδη ντετερμινισμό" ο οποίος και τελικά σημαίνει το θεωρητικό σύστημα με το οποίο οι αρχαίοι Έλληνες πίστευαν ότι τα διάφορα συμβάντα οφείλονται (καθορίζονται) κατά τρόπο αιτιολογικό (causal determinism). Βέβαια και αυτή η ιδέα σήμερα μπορεί να αντιτάσσεται στον "Στατιστικό ντετερμινισμό" ή στον "Θεολογικό ντετερμινισμό" όπου υποστηρίζονται θεωρίες πως τα γεγονότα καθορίζονται κατά τρόπο μη-αιτιολογικό (non causally) (στατιστική πιθανότητα ή από την θεότητα). ΄
Έτσι παραμένει ακόμη σε συζήτηση κατά πόσο αυτοί οι τύποι καθορισμού μπορεί να εκλαμβάνονται ως "μη-αιτιολογικοί" ή κατά πόσο τέλος πάντων και σε εσχάτη ακόμη ανάλυση θα μπορούσε να διακριθεί κάποιος ειδικός τύπος αιτιότητας. Βέβαια δεν είναι και λίγοι εκείνοι που πρεσβεύουν ότι αφενός οι στατιστικές πιθανότητες θα πρέπει να ερμηνεύονται ως συνέπειες αυτών λόγω πολυπλοκότητας και αδυναμίας να απομονωθούν ανά περίπτωση, και αφετέρου ότι και οι υπερβατικοί καθοριστικοί παράγοντες θα πρέπει να προσμετρούνται στις αιτίες.
Εξωτερικοί σύνδεσμοι
Κατηγορία:Αιτιότητα Κατηγορία:Φιλοσοφία της επιστήμης Κατηγορία:Τυχαιότητα Κατηγορία:Μεταφυσικές θεωρίες
Τόπλες
thumb|right|300px|Τόπλες γυναίκα στην παραλία. Τόπλες (Topless) είναι ένας όρος αρχικά από την αγγλική γλώσσα που σημαίνει χωρίς την κορυφή, δηλαδή, χωρίς την ένδυση που καλύπτει τον κορμό. Ο όρος δηλώνει μια κατάσταση στην οποία μία γυναίκα είναι γυμνή από τη μέση επάνω, με τα στήθη εκτεθειμένα.
Παραπομπές
Κατηγορία:Γύμνια Κατηγορία:Μαστός
Εμίλ Λαχούντ
Ο Εμίλ Λαχούντ  είναι στρατηγός εν αποστρατεία, Πρόεδρος του Λιβάνου από το 1998 ως το 2008.
Καριέρα
Γεννήθηκε στις 12 Ιανουαρίου του 1936. Γιος του στρατηγού Τζαμίλ Λαχούντ, ήταν διοικητής του ΓΕΣ (1989 - 1998) και εξελέγη Πρόεδρος το 1998.
Τροποποίησε το Σύνταγμα, ώστε να ανανεώσει τη θητεία του και, έπειτα από πίεση της Συρίας, το 2004, το Κοινοβούλιο ψήφισε υπέρ της διεύρυνσης της προεδρικής θητείας για ακόμα 3 χρόνια, μέχρι το 2007. Ακόμα και διεθνείς παρατηρητές χαρακτήρισαν τη τροποποίηση ως παράνομη.
Η θητεία του Λαχούντ έληξε στις 23 Νοεμβρίου 2007 και η πολιτική κρίση για το ποιος θα τον διαδεχόταν συνεχίστηκε για τους επόμενους μήνες. Έπειτα από 19 αποτυχημένες απόπειρες εκλογής νέου Προέδρου, επιτεύχθηκε συμφωνία για υποψήφιο κοινής αποδοχής στο Κατάρ. Τον Μάιο του 2008 διάδοχος του Λαχούντ ορκίστηκε ο Μισέλ Σουλεϊμάν και η κρίση τερματίστηκε.
Παραπομπές
Κατηγορία:Πρόεδροι του Λιβάνου Κατηγορία:Λιβανέζοι στρατιωτικοί
Μήτσος Κωστόπουλος
Ο Μήτσος Κωστόπουλος είναι στέλεχος της Κομμουνιστικής Αριστεράς, πρώην βουλευτής του ΚΚΕ και πρώην Γενικός Γραμματέας της ΓΣΕΕ.
Τα πρώτα χρόνια
Ο Μήτσος Κωστόπουλος γεννήθηκε το 1942, στο χωριό Γλαφυρές του Βόλου. Το 1960 στην ηλικία των 18 κατέβηκε στην Αθήνα, όπου εργάστηκε ως οικοδόμος. Σύντομα εντάχθηκε στο εργατικό συνδικαλιστικό κίνημα, από τους κόλπους της Αριστεράς. Το 1968 το καθεστώς της Χούντας συνέλαβε τον Κωστόπουλο. Κρατήθηκε πέντε χρόνια, αρχικά στις φυλακές Αβέρωφ, έπειτα στις φυλακές Κορυδαλλού κάτω από καθεστώς βασανιστηρίων.
Στέλεχος του ΚΚΕ
Στο 10ο Συνέδριο του ΚΚΕ το 1978 ο Κωστόπουλος εκλέγεται αναπληρωματικό μέλος της Κεντρικής Επιτροπής του κόμματος. Παράλληλα ανέλαβε τη σύνταξη του εργατικού τμήματος της εφημερίδας Ριζοσπάστης, ενώ δεν παύει να δραστηριοποιείται στο συνδικαλιστικό κίνημα. Το 1983, στο 22ο Συνέδριο της ΓΣΕΕ, εκλέχθηκε Γενικός Γραμματέας της. Το 1989 εκλέγεται πρόεδρος του Εργατικού Κέντρου Αθήνας, ενώ την ίδια χρονιά επανεκλέγεται Γενικός Γραμματέας της ΓΣΕΕ, και εκλέγεται για πρώτη φορά βουλευτής στη Β΄Αθήνας με το ψηφοδέλτιο του Ενιαίου ΣΥΝ. Από το 1989 μέχρι το 1993 διετέλεσε πρόεδρος της Κοινοβουλευτικής Ομάδας του ΚΚΕ, ενώ την περίοδο 1993-1996 κοινοβουλευτικός της εκπρόσωπος. Το 1996 εκλέχθηκε για τελευταία φορά βουλευτής, με το ψηφοδέλτιο του ΚΚΕ.
Διαγραφή από το ΚΚΕ
Στα τέλη του 2000, ένα σχεδόν χρόνο από την έκδοση του βιβλίου Μπορούμε του Κωστόπουλου, ψηφίστηκε η διαγραφή του από το ΚΚΕ, λόγω της σοβαρής διαφοράς των απόψεων του, όπως τις εξέφραζε στο βιβλίο του και στις δημόσιες εμφανίσεις του, με τις αντίστοιχες απόψεις του Κόμματος.
Κίνηση για Ενότητα Δράσης της Αριστεράς
Το 2000, ο Μήτσος Κωστόπουλος, ο Γιάννης Θεωνάς και ορισμένα άλλα πρώην στελέχη του ΚΚΕ, σχημάτισαν την Κίνηση για Ενότητα Δράσης της Αριστεράς (ΚΕΔΑ), με στόχο τη συστράτευση όλων των δυνάμεων τόσο της κομμουνιστικής, όσο και της μη κομμουνιστικής Αριστεράς. Στις εκλογές του 2004 η ΚΕΔΑ συντάχθηκε με τις δυνάμεις του ΣΥΡΙΖΑ, και ο Κωστόπουλος συμμετείχε στο ψηφοδέλτιο Επικρατείας του συνδυασμού.
Αποχώρηση από ΚΕΔΑ και ΣΥΡΙΖΑ
Το Μάη του 2007 ο Κωστόπουλος ανακοίνωσε την αποχώρησή του από την ΚΕΔΑ και το ΣΥΡΙΖΑ, καταγγέλλοντας το ΣΥΝ με άρθρο του στην εφημερίδα Πριν και με ανακοινώσεις του, για ηγεμονισμό, για προσπάθεια εξαγοράς με βουλευτικές έδρες των υπολοίπων συνιστωσών του ΣΥΡΙΖΑ και για δεξιά αστική στροφή. Έκτοτε, έχει αποσυρθεί από την ενεργό πολιτική ζωή, στηρίζοντας όμως το συνασπισμό ΑΝΤΑΡΣΥΑ που αποτελείται από δυνάμεις της εξωκοινοβουλευτικής αριστεράς.
Συγγραφικό Έργο και αρθρογραφία
Ακόμη, ο Μήτσος Κωστόπουλος έχει αρθρογραφήσει και αρθρογραφεί σε μια σειρά εφημερίδες (Ριζοσπάστης, Εποχή, Πριν κλπ.).
Μηδική
μικρογραφία|Medicago sativa
Η μηδική (επιστημονική ονομασία Medicago sativa) ή πολυετές τριφύλλι, είναι ανθοφόρο φυτό και ανήκει στην οικογένεια των ψυχανθών. Περιέχει τουλάχιστον 87 είδη και συναντάται κυρίως γύρω από τη λεκάνη της Μεσογείου. Διεθνώς αναφέρεται ως alfalfa, που σημαίνει «πατέρας όλων των τροφών» στα αραβικά. Καλλιεργείται αποκλειστικά και μόνο για το χόρτο της που υπό διάφορες μορφές χρησιμοποιείται στη διατροφή των ζώων. Η μηδική μπορεί επίσης να καταναλωθεί από τον άνθρωπο (οι φρέσκοι νεαροί βλαστοί, τα φύτρα και όχι οι σπόροι). Περιέχει υψηλά επίπεδα πολλών βασικών βιταμινών, όπως Α, Β, D, E, K και είναι πλούσιο σε μεταλλικά στοιχεία.
Καλλιέργεια
Η μηδική  καλλιεργείται μόνη της και σε συνδυασμό με άλλα ψυχανθή ή αγρωστώδη. Η τάση σήμερα παγκοσμίως είναι η μονοκαλλιέργεια της μηδικής. Ο κύριος λόγος της συγκαλλιέργειας είναι γενικά η αύξηση της απόδοσης σε σύγκριση με την καλλιέργεια του ενός ή του άλλου συγκαλλιεργούμενου είδους. Δευτερεύοντες λόγοι είναι η παραγωγή χόρτου για βόσκηση με αποφυγή του κινδύνου τυμπανισμού των ζώων, η διατήρηση της απόδοσης και ο περιορισμός των ζιζανίων στις παλαιές φυτείες και η καλύτερη εκμετάλλευση αγρών που θεωρούνται οριακοί για την καλλιέργεια της μηδικής. Η υπεροχή ή όχι της συγκαλλιέργειας σε απόδοση εξαρτάται από το είδος ή τα είδη με τα οποία συγκαλλιεργείται η μηδική, από τη γονιμότητα και τη χημική σύστηαση του εδάφους, τη λίπανση, τις κλιματολογικές συνθήκες της περιοχής, την ανταγωνιστική ικανότητα των συγκαλλιεργούμενων ειδών κ.ά. παράγοντες. Η συμμετοχή ενός αγρωστώδους στη συγκαλλιέργεια μειώνει την ποιότητα του σανού και η μείωση αυτή είναι τόσο μεγαλύτερη όσο αργότερα από το στάδιο της άνθησης γίνεται η κοπή. Στη συγκαλλιέργεια από τα ψυχανθή χρησιμοποιούνται διάφορα τριφύλλια, όπως το λειμώνιο, το αλεξανδρινό, το έρπον, το περσικό, ο λωτός κ.ά. και από τα αγρωστώδη ο βρώμος, η δακτυλίδα, η φάλαρη, η φεστούκα. Σπανιότερα συγκαλλιεργείται με ετήσια αγρωστώδη, όπως κριθάρι, βρώμη, τα οποία με φθινοπωρινή σπορά αυξάνουν την απόδοση της πρώτης κοπής. Ανάλογα με τα συγκαλλιεργούμενα είδη γίνεται και η διαχείριση της καλλιέργειας. -ΔΙΔΙ
Παραπομπές
Κατηγορία:Ψυχανθή
Κοινότητα Γδοχίων
μικρογραφία|380x380px|Η κοινότητα σε σχέση με τον δήμο. Η Κοινότητα Γδοχίων είναι κοινότητα του Δήμου Ιεράπετρας στην Περιφερειακή Ενότητα Λασιθίου της Κρήτης. Συστάθηκε το 1933 με το ΦΕΚ 390Α - 16/12/1933 με την απόσπαση του οικισμού Γδόχια από την κοινότητα Μύρτου και τον ορισμό του ως έδρα της. Εκτός από την έδρα της, η κοινότητα περιλαμβάνει και τους οικισμό Βάτος. Η απογραφή του 2011 αναφέρει:
Συνολικά η κοινότητα έχει 74 κατοίκους και εκπροσωπείται από την Πρόεδρο κα. Φωτεινή Σπυριδάκη-Μπεκράκη. Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Γδοχίων.
Παραπομπές
Κατηγορία:Δήμος Ιεράπετρας
Δήμος Ναυπακτίας
Ο Δήμος Ναυπακτίας είναι δήμος της Περιφέρειας Δυτικής Ελλάδας που συστάθηκε με το Πρόγραμμα Καλλικράτης από τη συνένωση των προϋπαρχόντων «καποδιστριακών» δήμων Αντιρρίου, Αποδοτίας, Ναυπάκτου, Πλατάνου, Πυλλήνης, Χάλκειας και αποτελεί μέρος της Περιφερειακής Ενότητας Αιτωλοακαρνανίας. Τα όριά του συμπίπτουν με την πρώην Επαρχία Ναυπακτίας, μαζί με τα χωριά Περιθωρίου και Γαλατά της πρώην Επαρχίας Μεσολογγίου. Ο δήμος βρίσκεται στο νοτιοανατολικό, σε μέρος του ανατολικού και του νότιου τμήματος της Αιτωλοακαρνανίας, ενώ στα βόρεια του περιλαμβάνει και την περιοχή των Κραβάρων.
Η έκταση του νέου δήμου ανέρχεται σε 870,38 τ.χλμ. και ο πληθυσμός του ανέρχεται σε 27.800 κατοίκους, σύμφωνα με την Απογραφή του 2011.
Έδρα του είναι η Ναύπακτος και περιλαμβάνει τις παρακάτω δημοτικές ενότητες, τοπικές κοινότητες, πόλεις, κωμοπόλεις, χωριά και οικισμούς:
Δήμαρχοι Ναυπακτίας
Αιρετοί δήμαρχοι Ναυπακτίας διετέλεσαν οι εξής:
Πηγές
Ναυπακτια
Κερκέτιδα
Στην ελληνική μυθολογία η Κερκέτιδα (Κερκέτις) ήταν μία από τις 50 Δαναΐδες, θυγατέρα του Δαναού και μιας ανώνυμης γυναίκας από την Αιθιοπία. Η Κερκέτιδα παντρεύτηκε τον Αιγυπτιάδη Δώριο, τον οποίο δολοφόνησε την πρώτη νύχτα του γάμου τους, όπως έπραξαν και οι άλλες 48 από τις αδελφές της.
Πηγή
Κατηγορία:Δαναΐδες
Πάνος Κόκκας
Ο Πάνος Κόκκας (Θεσσαλονίκη, 1919 - Αθήνα, 1974) ήταν Έλληνας δημοσιογράφος και εκδότης της εφημερίδας Ελευθερία που διαδραμάτισε πρωτεύοντα ρόλο κατά τη διάρκεια του Ανένδοτου Αγώνα και εν συνεχεία της Αποστασίας του 1965.
Βιογραφικά στοιχεία
Γεννήθηκε στη Θεσσαλονίκη και σπούδασε νομικά στο Πανεπιστήμιο Αθηνών. Άσκησε τη δικηγορία στην πρωτεύουσα. Ίδρυσε την εφημερίδα Ελευθερία, την έκδοση της οποίας συνέχισε παράνομα με το όνομα Μάχη (το όνομα της μητέρας του) κατά τη διάρκεια της γερμανικής κατοχής. Πέραν αυτής, εξέδιδε και το Ραδιοφωνικόν Δελτίον.
Το 1944 κατέφυγε στην Αίγυπτο προκειμένου να διαφύγει της συλλήψεώς του από τις γερμανικές αρχές. Με την επιστροφή του στην Ελλάδα συνέχισε την έκδοση της εφημερίδας μέχρι και την εκδήλωση του πραξικοπήματος της 21ης Απριλίου, οπότε και διέκοψε οριστικά την έκδοσή της.
Η εφημερίδα αντιπροσώπευε τον κεντρώο χώρο και αποτέλεσε μια από τις σημαντικότερες εφημερίδες της εποχής. Παράλληλα ο ίδιος ο Κόκκας διαδραμάτισε πρωταγωνιστικό ρόλο στις παρασκηνιακές διεργασίες της εποχής. Υποστηρίζεται ότι σε αυτόν οφείλεται η ιδέα του Ανένδοτου Αγώνα ενώ στα γραφεία της εφημερίδας του λαμβάνονταν οι αποφάσεις σχετικά με την στρατηγική που έπρεπε να ακολουθηθεί. Κατά τα γεγονότα της αποστασίας υποστήριξε τους αποστάτες και τις κυβερνήσεις που ακολούθησαν.
Υπήρξε στενός φίλος του Κωνσταντίνου Μητσοτάκη.
Έπειτα από την εγκαθίδρυση της δικτατορίας στην Ελλάδα, ο δημοσιογράφος έφυγε από τη χώρα και παρέμεινε στο εξωτερικό (στο Παρίσι) μέχρι την αμνηστία του 1973.
Ο Κόκκας προσβλήθηκε από καρκίνο των πνευμόνων και για έναν μήνα εισήχθη σε νοσοκομείο του Λονδίνου για θεραπεία. Μετά την επιστροφή του στην ελληνική πρωτεύουσα απεβίωσε στις 26 Ιουνίου 1974. Η κηδεία του τελέστηκε από τον Μητροπολιτικό Ναό των Αθηνών, χοροστατούντος του Αρχιεπισκόπου Σεραφείμ και η ταφή του έγινε στους Δελφούς όπως ήταν η επιθυμία του.
Εξωτερικοί σύνδεσμοι
Κατηγορία:Έλληνες εκδότες
Καρέας
thumb|250px|Άποψη της μονής Καρέα και του Καρέα στο βάθος Ο Καρέας είναι περιοχή του Δήμου Βύρωνα στην Αττική, η οποία βρίσκεται στις δυτικές απολήξεις του Υμηττού, σε υψόμετρο περίπου 250 μέτρων.
Η περιοχή είναι νοτιοανατολική συνοικία του Βύρωνα, ενώ συνορεύει και με την περιοχή της Ηλιούπολης στα δυτικά, στα νοτιοδυτικά και στα νότια. Η απόσταση του Καρέα από το κέντρο της πόλης των Αθηνών, μέσω του τοπικού οδικού δικτύου, είναι περίπου 6 χιλιόμετρα.
Θρησκευτικοί χώροι
Ο Καρέας είναι ιδιαίτερα γνωστός για την ιστορική Μονή Καρέα που η ίδρυση της ανάγεται στους βυζαντινούς χρόνους και η οποία βρίσκεται σε πολύ μικρή απόσταση από τον οικισμό, ψηλότερα όμως από αυτόν σε υψόμετρο περίπου 400 μέτρων, αλλά και κοντά στα λατομεία του Καρά. Η μονή είναι αφιερωμένη στον Άγιο Ιωάννη τον Πρόδρομο. Πανηγυρίζει ανήμερα της αποτομής της κεφαλής (κάρας) του Τιμίου Προδρόμου, απ' όπου προέρχεται και η ονομασία "Καρέας".
Ο ενοριακός ναός του Καρέα είναι ο Ιερός Ναός του Αγίου Γεωργίου, κατασκευασμένος τη δεκαετία του 1980. Απέναντί του, βρίσκονται οι μικρότεροι ναοί του Αγίου Στυλιανού (11ου αιώνα) και της Αγίας Παρασκευής, οι οποίοι και συνδέονται με κοινό πρόναο.
Επιπλέον, κοντά στα όρια της περιοχής με την Ηλιούπολη βρίσκεται ο Ιερός Ναός Αγίου Κωνσταντίνου και Αγίας Ελένης, ενώ εγγύς του Καρέα αλλά εντός ορίων της Ηλιούπολης βρίσκεται και ο Ιερός Ναός Αποστόλου Παύλου & Παναγίας Προυσιωτίσσης.
Τέλος, στην είσοδο του Καρέα, ερχόμενοι από τον Βύρωνα, υπάρχει ναός παλαιοημερολογιτών αφιερωμένος στον Άγιο Σπυρίδωνα.
Υποδομές
thumb|250px|Άποψη του Καρέα
Εκπαίδευση
Στον Καρέα βρίσκονται, το 9ο Δημοτικό Σχολείο Βύρωνα, το [http://gym-karea.att.sch.gr/ Γυμνάσιο Καρέα «Χρήστος Ι. Αντωνιάδης»], το Γενικό Λύκειο Καρέα.
Στον Καρέα λειτούργησαν για δεκαετίες ιδιωτικά εκπαιδευτήρια, όπως το "Βυζάντιο" και οι "Σχολές Χαλικιά". Σήμερα, στο κτίριο της παλιάς Σχολής Χαλικιά στεγάζεται η Φιλιππινέζικη Σχολή της Ελλάδας.
Ιδιωτικά εκπαιδευτήρια που λειτουργούν σήμερα στον Καρέα είναι η "Προσχολική Αγωγή-Νηπιαγωγείο Κουνιάκη", “Αλφαβητάρι-Alphabet Ελληνοαγγλόφωνη προσχολική εκπαίδευση Άννας Μόσχου» και "Σύγχρονη Παιδεία"
Αθλητισμός
Στην περιοχή βρίσκονται, το Κλειστό Γυμναστήριο Καρέα «Τάκης Παπαγεωργίου», και άνωθεν του οικισμού σε έκταση βορειοδυτικά αυτού βρίσκεται και το Εθνικό Σκοπευτήριο Βύρωνα. Στον Καρέα υπάρχουν και διάφοροι άλλοι χώροι άθλησης κλειστοί και υπαίθριοι.
Α.Ο. Καρέα
Στον Καρέα εδρεύει και δραστηριοποιείται ο Αθλητικός Όμιλος Καρέα (εν συντομία: Α.Ο. Καρέα), ο οποίος ιδρύθηκε επισήμως το 1980 και έχει ως χρώματα του το πράσινο και το κίτρινο. Ο σύλλογος δίνει ιδιαίτερη βάση στις ακαδημίες και διαθέτει τμήματα ποδοσφαίρου και καλαθοσφαίρισης (μπάσκετ), πετοσφαίρισης (βόλλεϋ), και επιτραπέζιας αντισφαίρισης (πινγκ-πονγκ), τοξοβολίας, αντισφαίρισης (τένις), και τάε κβον ντο.
Άλλοι χώροι
Στον Καρέα υπάρχουν επίσης, πλατείες και χώροι αναψυχής και πράσινου, όπως η Πλατεία Δημάρχου Νικολαΐδη, ο Πολυχώρος Αναψυχής «Κατερίνα Κουγιά» (δίπλα στον Ι. Ναό Αγίου Γεωργίου), η πλατεία Αυγούστου Λίντ και η πλατεία Πόντου (στις προσφυγικές πολυκατοικίες). Στα σύνορα του Δήμου Βύρωνα με τον Δήμο Ηλιούπολης, στο τέρμα των λεωφορείων του Καρέα (γραμμές 203 και 212), βρίσκεται η Πλατεία Βιάννου.
Αστικό Κέντρο Καρέα
Το "Αστικό Κέντρο" ή απλά "Αστικό" όπως το γνωρίζουν οι παλιοί Καρεώτες, αποτελεί σύμπλεγμα κτιρίων στις προσφυγικές πολυκατοικίες του Καρέα. Χτίστηκε με δωρέα του Νορβηγικού Ερυθρού Σταυρού προς την Ύπατη Αρμοστεία για τους Πρόσφυγες του ΟΗΕ. Σκοπός της κατασκευής του Αστικού Κέντρου ήταν να αποτελέσει πολιτιστικό και κοινωνικό κέντρο για τον νεοδομηθέντα συνοικισμό προσφυγικών πολυκατοικιών του Καρέα. Στις προσφυγικές πολυκατοικίες, εγκαταστάθηκαν αρχικά Έλληνες πρόσφυγες από τη Ρουμανία (1958) και στη συνέχεια Πόντιοι από την τότε Ε.Σ.Σ.Δ. και τέλος Αρμένιοι πρόσφυγες του 1922, οι οποίοι έμεναν προηγουμένως σε παραπήγματα στο Δουργούτι (σημερινός Νέος Κόσμος) και την Καισαριανή.
Παλαιότερα, στο χώρο του Αστικού Κέντρου Καρέα, λειτουργούσαν, υπό τον Οργανισμό Βασιλικής Προνοίας και μετέπειτα από τον Εθνικό Οργανισμό Πρόνοιας τμήματα μουσικής, ξένων γλωσσών, νηπιαγωγείου, χορωδίας, μπατίκ, ραπτικής, κεραμικής, ξυλουργικής κ.α. με σκοπό την ψυχαγωγία και εκπαίδευση των κατοίκων της συνοικίας.
Οργανωτική μετεξέλιξη του Αστικού Κέντρου υπήρξε τη δεκαετία του 1990 το Κέντρο Φροντίδας Οικογένειας Καρέα (ΚΕ.Φ.Ο. Καρέα), το οποίο αρχικά λειτούργησε ως υπηρεσία του Εθνικού Οργανισμού Πρόνοιας και στη συνέχεια πέρασε στο Δήμο Βύρωνα έως την κατάργηση του ως οργανισμό στα τέλη της δεκαετίας του 2000.
Το Αστικό Κέντρο Καρέα περιλαμβάνει σήμερα κεντρική αίθουσα εκδηλώσεων καθώς και ευμεγέθη κήπο. Στους χώρους του στεγάζονται: ο δημοτικός παιδικός σταθμός του Καρέα, το 4ο Σύστημα Προσκόπων Καρέα, το Σώμα Ελληνικού Οδηγισμού-Τοπικό Τμήμα Καρέα, ο Σύλλογος Ποντίων Καρέα-Βύρωνα, ο Ερυθρός Σταυρός-Τοπικό Παράρτημα Βύρωνα. Στο χώρο δραστηριοποιείται και ο Εκπολιτιστικός Σύλλογος Καρέα.
Τμήμα των εγκαταστάσεων του Αστικού Κέντρου μετασκευάσθηκε στα τέλη της δεκαετίας του 1990 και στέγασε ξενώνα του Χαμόγελου του Παιδιού.
Στον κήπο της εισόδου του Αστικού Κέντρου υπάρχει μνημείο για τους Ιερολοχίτες του Δραγατσανίου. Το μνημείο εγέρθηκε με δαπάνες του Συλλόγου Ελλήνων εκ Ρουμανίας και Ρωσσίας και αποτέλεσε το πρώτο ηρώο του Καρέα. Πέριξ του χώρου λάμβαναν χώρα οι πρώτες παρελάσεις μαθητών, Προσκόπων και Οδηγών, ενώ επί του μνημείου γίνονταν οι καταθέσεις στεφάνων στις εθνικές εορτές.
Σταθοπούλειο Πολιτιστικό Κέντρο
Χώρος πολιτισμού, δωρεά του αντιστασιακού και επιζώντα του ναζιστικού στρατοπέδου συγκέντρωσης Νταχάου, Δημήτριου Σταθόπουλου. Σημειωτέο πως στο Νταχάου υποβλήθηκε σε πειράματα από τους Ναζί και έχασε το ένα του νεφρό. Το κτίσμα δωρήθηκε μετά το θάνατό του στο Δήμο Βύρωνα για να μετασκευασθεί σε πολιτιστικό κέντρο. Στεγάζει σήμερα το Σύλλογο για την Προώθηση της Παραδοσιακής και Σύγχρονης Κεραμικής & Χειροτεχνίας.
Σώμα Ελληνικού Οδηγισμού-Τοπικό Τμήμα Καρέα
Ιδρύθηκαν ταυτόχρονα με τους Προσκόπους του Καρέα, το 1960, για τα κορίτσια της συνοικίας (από τη δεκαετία του 1990 οι Οδηγοί δέχονται τόσο αγόρια όσο και κορίτσια).
Σύλλογος Ελλήνων εκ Ρουμανίας & Ρωσσίας
Ιδρύθηκε για την διεκδίκηση καλύτερων συνθηκών διαβίωσης στον νεοσυσταθέντα τότε οικισμό των προσφυγικών πολυκατοικιών.
Εκπολιτιστικός Σύλλογος Καρέα
Ιδρύθηκε το 1975 για τη διεκδίκηση καλύτερων συνθηκών διαβίωσης, πολιτιστική ανάπτυξη και προστασία του φυσικού περιβάλλοντος της συνοικίας του Καρέα.
Σύλλογος Ποντίων Καρέα-Βύρωνα
Ιδρύθηκε το 1982 από τον πρώτο δάσκαλο του Καρέα [https://www.youtube.com/watch?v=wd3o5Vs4bNs Χρήστο Ι. Αντωνιάδη] (το όνομα του οποίου φέρει το Γυμνάσιο Καρέα). Διαθέτει δραστήρια χορευτικά τμήματα και προσπαθεί να διατηρήσει τα ήθη και έθιμα των Ελλήνων του Πόντου.
Αρμενικός Κυανούς Σταυρός, Παράρτημα "Αχταμάρ" (Καρέα-Καισαριανής)
Ο Αρμενικός Κυανούς Σταυρός αποτελεί κέντρο πολιτιστικών, ανθρωπιστικών και εκπαιδευτικών δραστηριοτήτων της αρμενικής κοινότητας του Καρέα.
Λοιπά στοιχεία
Η περιοχή προσφέρει όμορφη θέα και ειδικότερα όσο κατευθύνεται κάνεις προς τα ανατολικά και ανηφορίζει το βουνό.
Στον Καρέα υπάρχουν πολλά καταστήματα διαφόρων ειδών, όπως φαρμακεία, σούπερ-μάρκετ, κρεοπωλεία, κομμωτήρια, φούρνοι, πρατήρια υγρών καυσίμων, κ.α., καθώς και αρκετές ταβέρνες που ειδικότερα τα Σαββατοκύριακα δέχονται επισκέπτες ως θαμώνες τους από διάφορες περιοχές των Αθηνών.
Εξωτερικοί σύνδεσμοι
Κατηγορία:Δήμος Βύρωνα
AMG
Η AMG International (Advancing the Ministries of the Gospel International, δηλ. «Προωθώντας τις Διακονίες της Διεθνούς του Ευαγγελίου», προηγουμένως American Mission to the Greeks, δηλ. «Αμερικανική Αποστολή προς τους Έλληνες», και American Committee for the Evangelization of the Greeks, δηλ. «Αμερικανική Επιτροπή για τον Ευαγγελισμό των Ελλήνων») είναι μια μεγάλη παγκόσμια Χριστιανική ιεραποστολική οργάνωση με πρόεδρό της τον αιδ. Σπύρο Ζωδιάτη, Δ.Θ. και ανήκει στον χώρο των Υπερδογματικών Χριστιανικών κινήσεων.
Ιδρύθηκε το 1942 και διατηρεί ιεραποστολικό έργο σε 50 περίπου χώρες   , με ένα βασικό διπλό σκοπό: «την κάλυψη των φυσικών, αλλά και των πνευματικών αναγκών των ανθρώπων». Φροντίζει για την παροχή τροφής, ενδυμασίας, ιατρικής περίθαλψης και μόρφωσης στους ανθρώπους, πράγματα που είναι απόλυτα αναγκαία για το σώμα και τη διάνοιά τους. Παράλληλα προωθεί την Αγία Γραφή.
Στην Ελλάδα οι δραστηριότητές της εκτείνονται στις Εκδόσεις «Ο Λόγος». Εκδίδει δύο περιοδικά στην Ελληνική γλώσσα (Η Φωνή του Ευαγγελίου και ο Επιούσιος Άρτος).
Ιστοσελίδες
Κατηγορία:Ευαγγελικαλισμός Κατηγορία:Χριστιανικές οργανώσεις Κατηγορία:Χριστιανισμός στην Ελλάδα
Γαστερόφιλος
Ο γαστερόφιλος ή γαστρόφιλος (Gasterophilus) είναι γένος παρασιτικών μυγών της οικογένειας Οιστρίδες (Oestridae), που συμπεριλαμβάνει τις αλογόμυγες (οίστροι των αλόγων). Γεννούν τα αυγά τους πάνω σε άλογα, καριμπού, γαϊδάρους και παρόμοια ζώα.
Απαντώνται δύο είδη: τα Gasterophilus nasalis και gasterophilus intestinalis. Το είδος Nasalis γεννά αυγά γύρω από το στόμα, τα μάτια, τη μύτη και το πιγούνι. Το είδος Intestinalis γεννά τα αυγά του κάτω από τα πόδια και στους ώμους. Τα αυγά εκκολάπτονται με γλείψιμο ή με την υγρασία. Εν συνεχεία ο gasterophilus intestinalis φτάνει στο στόμα όπου εκκολάπτονται οι νύμφες και ταξιδεύουν προς τα έντερα. Έτσι, όταν οι προνύμφες αποκολληθούν, μπορεί να προκληθούν σοβαρές πληγές στο άλογο (στο στομάχι και στο λεπτό έντερο) και κόπωση. Ο gasterophilus nasalis οδεύει προς τις οπές της ρινικής κοιλότητας και/ή στον εγκέφαλο. Η αποβολή των αυγών γίνεται με τα κόπρανα του αλόγου και στη συνέχεια η μεταμόρφωση σε τέλεια έντομα γίνεται στο έδαφος. Έχουν αναφερθεί σπάνιες περιπτώσεις μόλυνσης ανθρώπινων βρεφών από αυτές τις μύγες.
Εξωτερικοί σύνδεσμοι
Κατηγορία:Δίπτερα
Ευαγόρας Παλληκαρίδης Αγίων Τριμιθιάς
Ο Ευαγόρας Παλληκαρίδης Αγίων Τριμιθιάς είναι κυπριακή ποδοσφαιρική ομάδα από το χωριό Άγιοι Τριμιθιάς της επαρχίας Λευκωσίας. Η ομάδα έχει 2 συμμετοχές στη Δ΄ κατηγορία ποδοσφαίρου της Κύπρου.
Ιστορία
Ο Ευαγόρας Παλληκαρίδης Αγίων Τριμιθιάς ιδρύθηκε το 1997 από την ενοποίηση των σωματείων Δικέφαλος και Ατρόμητος. Στο σωματείο δόθηκε το όνομα αυτό προς τιμή του ήρωα αγωνιστή της ΕΟΚΑ Ευαγόρα Παλληκαρίδη.
Μέχρι το 2002 συμμετείχε στις διοργανώσεις της Εθνικής Ποδοσφαιρικής Ομοσπονδία Περιφέρειας Λευκωσίας (ΕΠΟΠΛ). Το 2002 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης. Στην πρώτη συμμετοχή του στο πρωτάθλημα, την περίοδο 2002-03, τερμάτισε στην έκτη θέση. Την επόμενη περίοδο τερμάτισε στην τελευταία θέση και υποβιβάστηκε στα αγροτικά (τοπικά) πρωταθλήματα. Συνεχίζει τις διοργανώσεις της ΕΠΟΠΛ.
Εξωτερικοί σύνδεσμοι
Κατηγορία:Ποδοσφαιρικές ομάδες Κύπρου (ανδρών) Κατηγορία:Αθλητικοί σύλλογοι Επαρχίας Λευκωσίας Κατηγορία:Ιδρύσεις ποδοσφαιρικών ομάδων το 1997 Κατηγορία:Άγιοι Τριμιθιάς
Ερκολάνο
Είναι παγκοσμίως γνωστό για τις αρχαιολογικές ανασκαφές της αρχαίας ρωμαϊκής πόλης Ερκολάνο, στα ελληνικά Ηράκλειο ή Ηράκλεια, που καταχώθηκε στη γη κατά την έκρηξη του Βεζουβίου το 79 μ.Χ. Μαζί με την Πομπηία και την Οπλοντίδα (Oplontis)[en] αποτελεί Μνημείο Παγκόσμιας Κληρονομιάς της ΟΥΝΕΣΚΟ.
Η πόλη είναι επίσης γνωστή για το περιζήτητο κρασί «Λάκριμα Κρίστι» (Lacryma Christi, Δάκρυα του Χριστού).
Αρχαίο Ηράκλειο (Ερκουλάνεουμ)
μικρογραφία|263x263px|Το σύγχρονο Ερκολάνο το [[1908 (Resina, Ρεζίνα), ο εντοπισμένος χώρος της αρχαίας πόλης (Herculaneum), δηλώνεται με πορτοκαλί χρώμα, και οι λάβες του Βεζουβίου (γκρι επιφάνεια). Η αρχαία πόλη καλύπτεται, κυρίως, από διαδοχικά στρώματα τόφφου, με την τοπική ονομασία «παππαμόντε» (pappamonte), πάχους δεκάδων μέτρων, που χρονολογείται, τουλάχιστον σε μεγάλο βάθος, από την ηφαιστειακή έκρηξη του 79 μ.Χ. Στον μεγάλο όγκο του παππαμόντε αποτέθηκε, κυρίως από την έκρηξη του 1631, ένα διαδοχικό στρώμα λάβας, σε μια σχετικά μικρή περιοχή. Η αρχαία ακτογραμμή (με πράσινο χρώμα) έχει τροποποιηθεί λόγω της μεγάλης υποχώρησης της ακτής. Οι φυσικές καταστροφές που έπληξαν την αρχαία πόλη αλλοίωσαν το γήινο ανάγλυφό της και άλλαξε δραστικά η μορφολογία της.]]
Το Ἡράκλειον ή Ἡράκλεια (Ερκουλάνεουμ) Καμπανίας ήταν αρχαία πόλη που καταχώθηκε στη γη κατά την έκρηξη του Βεζούβιου το 79 μ.Χ.. Σύμφωνα με τον μύθο, ιδρύθηκε το 1243 π.Χ. από τον Ηρακλή (ιταλ.: Ercole, λατ.: Hercules), τον ήρωα της μυθολογίας, όταν επέστρεφε από την Ιβηρική χερσόνησο.
Τα αρχαιολογικά ερείπια που έχουν έρθει στο φως έως σήμερα δεν δίνουν την εικόνα της αρχαιότερης περιόδου. Σε γραπτές πηγές, αν και τα πραγματικά ιστορικά γεγονότα είναι δύσκολο να διακριθούν, εντοπίζονται τα ονόματα ορισμένων λαών και φυλών που εγκαταστάθηκαν στην αρχαία πόλη.
Πιθανώς ιδρύθηκε από τους Όσκους τον 12ο αι. π.Χ., ή από τους Ετρούσκους μεταξύ του 10ου και 8ου αι. π.Χ. Στο δεύτερο μισό του 5ου αι. π.Χ., περί το 479 π.Χ., ιδρύθηκε μια ελληνική αποικία, μία από τις πολλές ελληνικές πόλεις διάσπαρτες στη Νότια Ιταλία. Στη συνέχεια περιήλθε πρώτα στην κυριαρχία των Σαμνιτών και μετά των Ρωμαίων.
Το 62 ή 63 μ.Χ. ο σεισμός που έπληξε το Ηράκλειο προξένησε σοβαρές ζημιές στην πόλη. Και ενώ τα έργα αποκατάστασης ήταν ακόμη σε εξέλιξη, διακόπηκαν το 79 μ.Χ., όταν εξερράγη ο Βεζούβιος. Η πόλη καλύφθηκε από πυκνά στρώματα ηφαιστειακών υλικών. Σε αντίθεση με τη γειτονική Πομπηία, που καλύφθηκε από ελαφρόπετρα και τέφρα, οι κάτοικοι του αρχαίου Ηρακλείου πέθαναν από θερμικό σοκ, λόγω των διαδοχικών υπέρθερμων πυροκλαστικών εκρήξεων και των ροών λάβας.
Μετά την έκρηξη του Βεζουβίου το 79 μ.Χ., σύμφωνα με ορισμένους μελετητές, επιζώντες κάτοικοι του Ηρακλείου κατέφυγαν στην αρχαία πόλη της Νεάπολης, όπου κατοίκησαν στη «συνοικία των Hρακλήνων» (Regio Herculanensis) που σχηματίστηκε εκεί.
Οι επείγουσες επιδιορθώσεις των δρόμων στην κατεστραμμένη περιοχή, άρχισαν πιθανότατα σχεδόν αμέσως μετά την έκρηξη του Βεζουβίου το 79 μ.Χ., φαίνεται όμως ότι δεν ολοκληρώθηκαν μέχρι τη βασιλεία του Αδριανού. Το οδικό δίκτυο που συνέδεε τις αρχαίες πόλεις Νουκερία (Nuceria) και Σταβία (Stabiae) με τη Νεάπολη ξαναχτίζεται, και αποκαθίσταται ο αυτοκινητόδρομος από τη Νεάπολη προς τη Νουκερία. Αυτά χρονολογούνται μεταξύ 120 και 121 μ.Χ., όπως συνάγεται από δύο μιλιοδείκτες τιμητικούς του αυτοκράτορα Αδριανού.
Από τον 2ο αιώνα μ.Χ. και εξής, θεωρείται πιθανό ότι η τοποθεσία του Ηρακλείου κατοικήθηκε και πάλι. Ο εντοπισμός ορισμένων τάφων και νεκροθηκών, όπως δύο μαρμάρινων σαρκοφάγων του 2ου και 4ου αιώνα μ.Χ.,  υποδηλώνουν την παρουσία νεκρόπολης. Ωστόσο, αν οργανώθηκε εκεί κάποιος οικισμός πιθανώς καταχώθηκε το 472 μ.Χ. κατά την έκρηξη του Βεζουβίου.
Με την πάροδο του χρόνου χάθηκαν πληροφορίες και μαρτυρίες της ιστορίας της αρχαίας πόλης του Ηρακλείου. Οι μεγάλες φυσικές καταστροφές που έπληξαν την πόλη είχαν ως αποτέλεσμα να αλλάξει δραστικά η μορφολογία της.
Ίδρυση της Ρεζίνα
Κατά την περίοδο του Μεσαίωνα, πιθανότατα τον 10ο αιώνα, επάνω στην αρχαία τοποθεσία ιδρύεται ο οικισμός της Ρεζίνα.
Δυστυχώς δεν υπάρχουν ιστορικά αρχεία που να καλύπτουν την περίοδο μεταξύ της κατάρρευσης της Δυτικής Ρωμαϊκής Αυτοκρατορίας και του έτους 1000.
Η ετυμολογία του ονόματος είναι αμφιλεγόμενη. Μερικοί μελετητές το αποδίδουν σε παραφθορά του Ρεκτίνα (Rectina), το όνομα της Ρωμαίας ευγενούς από το Ερκουλάνεουμ που ήταν εγκάρδια φίλη του Πλίνιου του Πρεσβύτερου. Σύμφωνα με άλλες μελέτες, μπορεί να προέρχεται από μια λατινική λέξη (raetincula) που σημαίνει δίχτυα ψαρέματος, λόγω της ενασχόλησης των κατοίκων με το ψάρεμα. Πιθανώς επίσης να προέρχεται από τη λέξη ρητίνη, λόγω των δέντρων που καλλιεργούνταν στην αρχαία λάβα, ή από το όνομα του ποταμού που κυλούσε δίπλα στην πόλη. Τέλος κάποιοι προτείνουν ότι το όνομα είναι αναγραμματισμός της λέξης σειρήνα, διότι η σειρήνα ήταν το σύμβολο του χωριού και της πόλης της Ρεζίνας μέχρι το 1969.
Αρχεία από τον 11ο αιώνα υποδεικνύουν την παρουσία ενός παρεκκλησίου αφιερωμένου στην Παναγία σε έναν λόφο που ονομάζεται Πουγκλιάνο (Pugliano).
1435 Γκαρλένα
Η Γκαρλένα (Garlena) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,908. Ανακαλύφθηκε το 1936 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το όνομα μιας γνωστής του καθηγητή Σάουμπ (Schaub), ενός υπολογιστή τροχιών αστεροειδών.
Φυσικά χαρακτηριστικά
Η μέση διάμετρος της Γκαρλένας εκτιμάται σε 17,62 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0432. Δεν είναι γνωστό αν και με ποια περίοδο περιστρέφεται η Γκαρλένα γύρω από τον εαυτό της.
Εξωτερικοί σύνδεσμοι
Γκαρλενα
Διαταγή περί Κομμάντος
Η Διαταγή περί Κομμάντος (Γερμανικά: Kommandobefehl) είναι διαταγή που εκδόθηκε από τον Αδόλφο Χίτλερ στις 18 Οκτωβρίου 1942, η οποία ανέφερε ότι κάθε μέλος των Συμμαχικών Μονάδων Καταδρομών που αιχμαλωτίζεται από τις γερμανικές δυνάμεις στην Ευρώπη ή την Αφρική έπρεπε να εκτελεστεί αμέσως, χωρίς δίκη, ακόμη και αν φορούσε μια στολή ή παραδίνονταν μόνος του.
Η διαταγή αυτή, η οποία εκδόθηκε κρυφά, όριζε ακριβώς ότι οποιοσδήποτε Γερμανός διοικητής ή αξιωματικός που δεν την εφάρμοζε σωστά, θα ήταν ένοχος πράξης αμέλειας που τιμωρείται βάσει του γερμανικού στρατιωτικού νόμου. Λίγο μετά το τέλος του Β' Παγκοσμίου Πολέμου, κατά τη διάρκεια της δίκης της Νυρεμβέργης, η Διαταγή περί Κομμάντος αναγνωρίστηκε ως παραβίαση των κανόνων του πολέμου και οι Γερμανοί αξιωματικοί που είχαν πραγματοποιήσει αυτές τις παράνομες εκτελέσεις με την εκτέλεση αυτής της διαταγής κρίθηκαν ένοχοι και καταδικάστηκαν για εγκλήματα πολέμου.
Προέλευση της Διαταγής
Κατά τη διάρκεια μιας επιδρομής αναγνώρισης στο νησί του Σαρκ (στο αρχιπέλαγος των Νησιών της Μάγχης) το 1942 (Επιχείρηση Basalt), μια μικρή μονάδα βρετανών στρατιωτών συνέλαβε πέντε Γερμανούς στρατιώτες (σχεδιάζοντας να τους φέρουν πίσω στη Μεγάλη Βρετανία για ανάκριση) και για να τους αποτρέψει να ειδοποιήσουν τη φρουρά, τους έβγαλαν στο γρασίδι και τους έδεσαν τα χέρια. Τρεις από αυτούς προσπάθησαν να ξεφύγουν καθώς πλησίαζαν την παραλία να επιβιβαστούν και πυροβολήθηκαν από τους Άγγλους. Η γερμανική προπαγάνδα διαστρέβλωσε την υπόθεση και μίλησε για συνοπτική εκτέλεση, σε αντίθεση με τους κανόνες του πολέμου. Καναδοί στρατιώτες συνελήφθησαν σε μια επιδρομή στη Διέππη, όπου στη συνέχεια με χειροπέδες στάλθηκαν σε γερμανικές φυλακές. Ως αντίποινα, η ίδια μεταχείριση εφαρμόστηκε στους Γερμανούς κρατούμενους που κρατούνταν στον Καναδά. Ακόμα κι αν η αμοιβαία κακομεταχείριση εγκαταλείφθηκε στη συνέχεια (εν μέρει χάρη στη δράση των αντιπροσώπων του Ελβετικού Ερυθρού Σταυρού), η γερμανική ανώτατη διοίκηση χρησιμοποίησε την υπόθεση Σαρκ ως πρόσχημα για να εκδώσει δραστικές διαταγές που στοχεύαν στην συνοπτική εκτέλεση των κομάντο και των σαμποτέρ.
Η διαταγή, που προήλθε από τον ίδιο τον Χίτλερ, δημοσιεύθηκε μόνο σε δώδεκα αντίγραφα, προοριζόμενα για την υψηλή στρατιωτική ιεραρχία τα οποία διανέμηθηκαν με τη διαβάθμιση "απόρρητο". Οι παραλήπτες αυτής της διαταγής ήταν μεταξύ άλλων :
Επειδή όμως ο Χίτλερ πιθανόν να είχε αμφιβολίες ως προς την ακριβή εκτέλεση της διαταγής του από μέρους των παραληπτών, έστειλε την ίδια ημέρα της έκδοσής της μια επεξηγηματική εγκύκλιο για να εξηγήσει τους λόγους για τους οποίους αναγκάστηκε να εκδώσει αυτή την διαταγή και ότι αυτή «προοριζόταν μόνο για διοικητές και δεν πρέπει σε καμία περίπτωση να πέσει στα χέρια του εχθρού» Στη εγκύκλιο αυτή αποκαλύπτεται ότι τα αποτελέσματα της δραστηριότητας των Συμμαχικών Δυνάμεων Καταδρομών ήταν εξαιρετικά σοβαρά και ανησυχούσαν τον Χίτλερ. Η εγκύκλιος αυτή αναφέρει:
Εγκλήματα πολέμου
Η Σύμβαση της Γενεύης του 1929, την οποία επικύρωσε η Γερμανία, καθόρισε ποιος θα έπρεπε να θεωρηθεί αιχμάλωτος πολέμου κατά τη σύλληψη, η οποία περιελάμβανε εχθρικούς στρατιώτες σε κατάλληλες στολές και πώς πρέπει να αντιμετωπίζονται. Σύμφωνα με τις Συμβάσεις της Χάγης και της Γενεύης, ήταν νόμιμο να εκτελεστούν «κατάσκοποι και σαμποτέρ» μεταμφιεσμένοι με πολιτικά ρούχα ή στολές του εχθρού. Οι Γερμανοί ισχυρίστηκαν στην παράγραφο 1 της διαταγής τους ότι ενεργούσαν μόνο ως αντίποινα ισχυριζόμενοι ότι οι Σύμμαχοι παραβίαζαν της Σύμβασης της Γενεύης σχετικά με την εκτέλεση κρατουμένων και άλλων φρικτών πράξεων. ωστόσο, στο βαθμό που η διαταγή περί κομμαντος εφαρμοζόταν στους στρατιώτες με κανονικές στολές, ήταν σε άμεση και σκόπιμη παραβίαση τόσο των εθιμικών κανόνων του πολέμου όσο και των υποχρεώσεων της Γερμανίας σχετικά με τις συνθήκες. }}
Το γεγονός ότι το στενό επιτελείο του Χίτλερ έλαβε ειδικά μέτρα για να κρατήσει μυστική την διαταγή, συμπεριλαμβανομένου του περιορισμού της εκτύπωσής της σε 12 αρχικά αντίγραφα, υποδηλώνει έντονα ότι ήταν γνωστό ότι ήταν παράνομη η διαταγή. Ήξερε επίσης ότι θα ήταν μη δημοφιλής στον επαγγελματικό στρατό, ιδιαίτερα το τμήμα που δήλωνε ότι θα παρέμενε ακόμη και αν οι συλλήψεις των κομάντος ήταν σε κατάλληλες στολές (σε αντίθεση με τη συνήθη διάταξη του διεθνούς δικαίου που μόνο οι κομάντος μεταμφιέζονται με πολιτικά ρούχα ή στολές του εχθρού θα μπορούσαν να αντιμετωπίζονται ως αντάρτες ή κατάσκοποι, όπως αναφέρεται στη Δίκη των Ομήρων και στη Δίκη του Όττο Σκορζένυ και άλλων). Η διαταγή περιελάμβανε μέτρα που έχουν σχεδιαστεί για να αναγκάσουν το στρατιωτικό προσωπικό να τηρήσει τις διατάξεις της διαταγής αυτής. Ορισμένοι διοικητές, όπως ο Ρόμελ, αρνήθηκαν να μεταδώσουν την διαταγή στα στρατεύματά τους, αφού το θεώρησαν αντίθετο σε μια έντιμη συμπεριφορά.
Συνέπειες
Οι Γερμανοί αξιωματικοί που πραγματοποίησαν εκτελέσεις σύμφωνα με τη διαταγή περί κομμάντος κρίθηκαν ένοχοι για εγκλήματα πολέμου σε μεταπολεμικά δικαστήρια, συμπεριλαμβανομένων των δικών της Νυρεμβέργης.
Ο στρατηγός Άντον Ντόστλερ, ο οποίος διέταξε την εκτέλεση 15 Αμερικανών στρατιωτών της επιχείρησης Ginny II στην Ιταλία, καταδικάστηκε σε θάνατο και εκτελέστηκε την 1η Δεκεμβρίου 1945. Η υπεράσπισή του δηλώσε ότι είχε εκτελέσει μόνον διαταγές των ανωτέρων του, αλλά η δήλωση απορρίφθηκε στη δίκη. Η διαταγή περί κομμάντος ήταν μια από τις προδιαγραφές της κατηγορίας εναντίον του Αρχιστράτηγου Άλφρεντ Γιοντλ, ο οποίος καταδικάστηκε και απαγχονίστηκε στις 16 Οκτωβρίου 1946. Ομοίως, η έγκριση από τον Στρατάρχη Βίλχελμ Κάιτελ για τη διαταγή περί κομμάντος ήταν ένας από τους βασικούς παράγοντες στην καταδίκη του για εγκλήματα πολέμου για τον ίδιο λόγο, το αίτημά του για στρατιωτική εκτέλεση (από εκτελεστικό απόσπασμα) απορρίφθηκε και αντ' αυτού απαγχονίστηκε, όπως ο Άλφρεντ Γιοντλ στις 16 Οκτωβρίου 1946. Ένας άλλος αξιωματικός που επιφορτίστηκε με την επιβολή του διαταγή περί κομμάντος στη Νυρεμβέργη ήταν ο διοικητής του ναυτικού Έριχ Ραίντερ. Υπό διασταυρούμενη εξέταση, ο Ραίντερ παραδέχτηκε ότι μετέδωσε την διαταγή περί κομμάντος στο Kriegsmarine (Γερμανικό Πολεμικό Ναυτικό) και επεβάλε τη διαταγή περί κομμάντος διατάζοντας τη συνοπτική εκτέλεση των αιχμαλωτισμένων Βρετανών Πεζοναυτών μετά την επιδρομή της Επιχείρησης Φράνκτον στο Μπορντώ τον Δεκέμβριο του 1942. Ο Ραίντερ κατέθεσε στην υπεράσπιση του ότι πίστευε ότι η διαταγή περί κομμάντος ήταν μια «δικαιολογημένη» πράξη, και ότι η εκτέλεση των δύο Βρετανών πεζοναυτών δεν ήταν έγκλημα πολέμου κατά τη γνώμη του. Το Διεθνές Στρατιωτικό Δικαστήριο δεν συμμερίστηκε την άποψη του Ράιντερ σχετικά με τη διαταγή περί κομμάντος και τον καταδίκασε για εγκλήματα πολέμου για την εκτέλεση της διαταγής και τον καταδίκασε σε ισόβια κάθειρξη. Απελευθερώθηκε το 1955 και πέθανε το 1960. Μια άλλη δίκη για εγκλήματα πολέμου διεξήχθη στο Μπράουνσβαϊγκ της Γερμανίας, εναντίον του Στρατηγού Νικολάους φον Φάλκενχορστ, Ανώτατου Διοικητή των γερμανικών δυνάμεων στη Νορβηγία 1940–44. Ο τελευταίος θεωρήθηκε υπεύθυνος, μεταξύ άλλων, για επίκληση της διαταγής περί κομμάντος εναντίον επιζώντων της αποτυχημένης βρετανικής επιδρομής καταδρομών εναντίον του εργοστασίου βαρύ υδάτος Βέμορκ στο Rjukan της Νορβηγίας το 1942 (Επιχείρηση Φρέσμαν). Καταδικάστηκε σε θάνατο το 1946 και η ποινή αργότερα μετατράπηκε σε φυλάκιση 20 ετών και αποφυλακίστηκε το 1953 για λόγους υγείας. Πέθανε το 1968.
Καραβιά
Η Καραβιά είναι συστάδα δύο βραχονησίδων του Μυρτώου πελάγους που πήρε το όνομα της απο το καπετάνιο Δημήτρη Καραβία που σώθηκε εκ θαύματος στο εν λόγω ναυάγιο της Κρήτης το 17ο αιώνα. Οι Καραβιάδες, Καραβαίοι ή Καραβίες ηταν μελη της γνωστής οικογένειας Καραβία παλαιάς και αρχοντικής οικογένειας της Ιθάκης και της Ακαρνανίας που σύμφωνα με ιστορικούς αποτελεί κλάδο της βυζαντινής οικογενείας των Καλλέργηδων της Κρήτης. Οι Καραβιάδες που ταξίδευαν με τρία πλοία έχοντας ως προορισμό τα Ιόνια νησιά, λόγω ισχυρών ρευμάτων στην περιοχή, άλλαξαν τη πορεία τους με αποτέλεσμα τα δύο από τα τρία πλοία να βουλιάξουν στο Μυρτώο πέλαγος προσκρούοντας στην βραχονησίδα.
Οι νησίδες χρησιμοποιούνται ως πεδίο βολής του Ελληνικού Πολεμικού Ναυτικού.
Οι άλλες τρείς βραχονησίδες του Μυρτώου πελάγους είναι οι:
Παραπομπές
Κατηγορία:Ελληνικές βραχονησίδες
Επιούσιος Άρτος
Ο Επιούσιος Άρτος αποτελεί ένα διμηνιαίο χριστιανικό περιοδικό «οικογενειακής λατρείας με καθημερινά αναγνώσματα, προσευχή και σκέψεις για όλη την ημέρα», με ημερολογιακή μορφή. Σήμερα το κάθε τεύχος του Επιούσιου Άρτου κυκλοφορεί σε 3 εκ. αντίτυπα σε 46 γλώσσες, 83 εκδόσεις και 106 χώρες. Είναι ιδιοκτησία της AMG και η ελληνική έκδοση κυκλοφορεί σε συνεργασία με τις Εκδόσεις «Ο Λόγος».
Κατηγορία:Θρησκευτικά περιοδικά
Τιριμουτζγκάν Σουλτάνα
Η Τιριμουζγκάν Σουλτάν (Οθ. Τούρκικα:تیر مژگان قادین افندی) (Τούρκικα: Tirimüjgan Sultan, 16 Αυγούστου 1819 - 2 Νοεμβρίου 1853) ήταν η τρίτη σύζυγος του σουλτάνου Αμπντούλ Μετζίτ Α΄ και η μητέρα του Σουλτάνου Αμπντούλ Χαμίτ Β΄ της Οθωμανικής Αυτοκρατορίας.
Ο πλήρης τίτλος ήταν: Devletlu İsmetlu Tirimüjgan Sultan Aliyyetü'ş-Şân Hazretleri